# Kortsvarsoppgave 2, elevtekst med lærerkommentar

|  |
| --- |
| **Det har skjedd en arbeidsulykke på arbeidsplassen din, og en av kollegaene dine er skadet. Du er vitne til ulykken og blir bedt om å gjøre rede for hva som har skjedd.****Skriv en rapport til ledelsen der du gjør rede for hendelsen.** *Kommentar: Du skal vise at du kan skrive en rapport og bruke et språk som er tilpasset denne typen tekst. Du kan ta utgangspunkt i eget utdanningsprogram, men det er ikke et krav. Navnene du bruker, skal være oppdiktet.* |

**Elevtekst**

17.februar 2019 kl. 10.25

Til: daglig leder/Anders Olsen

Fra: Kari Johanssen

værforhold: snø og glatt is, noe tåkete.

I dag under vareleveringen skadet John seg da han skulle hjelpe sjåføren med å ta inn alle varene. Det var glatt og han sklei. John falt rett bakover på ryggen og skadet kneet, ryggen og armen.

Under vareleveringen på apoteket i dag var det litt mye varer, det var to traller og to ekstra kasser med varer. John skulle hjelpe til med å bære inn en av kassene for sjåføren som bar den andre kassa, mens jeg trillet inn den ene tralla. Da kan skulle gå inn igjen så ikke John at han tråkka på en klump med is og sklei og falt med kassen over seg. Han landet på ryggen så den er forslått, og fikk en vridning i kneet, og et mulig brudd i armen da kassen landet oppå armen i fallet. Jeg ringte 113 så han ble tatt med til legevakta for en grundigere sjekk av armen og ryggen.

John skulle komme innom da han var ferdig hos legen og visste hvor ille skadene var og om han eventuelt måtte være borte fra jobben i noen dager. Om han ikke fikk mulighet til å komme innom skulle han ringe og gi beskjed.

Kilder:

Gitmark, Cecilie m.fl.: Norsk for yrkesfag 1&2, Aschehoug, 2016

**Kommentar:**

Lesekompetanse:

Det blir vist god lesekompetanse i elevteksten. Alle delene av oppgaven blir besvart, og det er vist god kunnskap om rapportskriving.

Skrivekompetanse:

Det blir vist god skrivekompetanse i elevteksten. Det er god struktur i teksten, og hvert avsnitt innledes med en temasetning som viser hva avsnittet handler om. Elevteksten oppfyller flere av sjangerkjennetegnene for rapport. Det er gjennomgående god rettskriving og tegnsetting i teksten, men det er noen skrivefeil og manglende kommasetting.

**Kjennetegn på måloppnåelse**

|  |  |  |  |
| --- | --- | --- | --- |
|  Hovedområde  | Karakteren 5-6 Kandidaten viser fremragende eller meget god kompetanse i faget | Karakteren 3-4 Kandidaten viser god eller nokså god kompetanse i faget | Karakteren 2 Kandidaten viser lav kompetanse i faget |
| Hovedinntrykk | Er et presist og relevant svar på oppgavene.  Viser god forståelse og bruk av de vedlagte tekstene.  Er gjennomgående godt formulert med nyansert ordforråd. | Er et stort sett relevant svar på oppgavene. Viser at kandidaten forstår og bruker de vedlagte tekstene.  Er stort sett godt formulert med hensiktsmessig ordforråd.  | Er i noen grad et relevant svar på oppgavene.  Viser noe forståelse og bruk av de vedlagte tekstene.  Er enkelt eller uklart formulert. |
| Språk og formelle ferdigheter | Har god sammenbinding mellom setninger og avsnitt. Viser at kandidaten mestrer formverket. Har gjennomgående korrekt ortografi og tegnsetting.  | Har nokså god/ god sammenbinding mellom setninger og avsnitt. Viser at kandidaten stort sett mestrer formverket. Har stort sett korrekt ortografi og tegnsetting. | Har sammenbinding mellom setninger og avsnitt. Viser at kandidaten mestrer hovedformene i formverket til en viss grad.Viser at eleven mestrer ortografi og tegnsetting til en viss grad. |
| Kortsvaret | Har hensiktsmessig struktur og god sammenheng. Viser meget god faglig kunnskap.  Kommenterer eller argumenterer på en presis måte.  Gjør godt greie for karakteristiske trekk ved tekster. Har presist og formålstjenlig fagspråk.  | Har hensiktsmessig struktur og god sammenheng. Viser meget god faglig kunnskap.  Kommenterer eller argumenterer på en presis måte.  Gjør godt greie for karakteristiske trekk ved tekster.Har presist og formålstjenlig fagspråk.  | Har en viss struktur og sammenheng. Viser noe faglig kunnskap Kommenterer eller argumenterer på en enkel måte.  Peker på noen karakteristiske trekk ved tekster.  Har noe fagspråk. |
| Samlet vurdering av kortsvar  | Samlet sett viser kandidatsvaret meget god kompetanse i faget eller framifrå kompetanse i faget. | Samlet sett viser kandidatsvaret nokså god kompetanse i faget eller god kompetanse i faget. | Samlet sett viser kandidatsvaret lav kompetanse i faget. |